jkorsvik/nowiki_second_scrape_merged huggingface dataset:
Doolin

Doolin (irsk: Dubh Linn) er en liten by ved atlanterhavskysten i grevskapet Clare i Irland. Nabobyen er Lisdoonvarna. Doolin er et velkjent senter for irsk folkemusikk. Det er konserter hver kveld i alle byens tre pub'er, og byen er et populært turistmål.
Det er flere steder av arkeologisk interesse rundt byen, mange kan dateres tilbake til jernalderen og tidligere. Borgene Doonagore Castle og Ballinalacken Castle ligger også i området.
Doolin er et av tre steder som har fergeforbindelse med Aranøyene, de to andre er Galway og landsbyen Rossaveal på nordsiden av Galwaybukten. Øyene er synlige fra Doolin. Moherklippene ligger også i nærheten. Doolin ligger i det sørvestlige hjørnet av Burren-området.


== Eksterne lenker ==
(en) Offisielt nettsted 
(en) Doolin – kategori av bilder, video eller lyd på Commons
Alberto Gonzales

Alberto R. Gonzales (født 4. august 1955 i San Antonio) er en amerikansk jurist og politiker. Han var justisminister i regjeringen til George W. Bush fra 2005 til 2007
Gonzales tjenestegjorde i to år i United States Air Force, før han tok en bachelorgrad i statsvitenskap ved Lovett College i 1979. Deretter gikk han ved Harvard Law School, der han ble utdannet jurist i 1982.
Gonzales jobbet som advokat fra 1982 til 1994, da han ble rådgiver for Bush. I 1997 ble han Secretary of State i Texas, før han i 1999 ble utnevnt til høyesterettsdommer i Texas.
I november 2002 ble Gonzales utpekt til John Ashcrofts etterfølger som justisminister. Utnevnelsen ble møtte med motstand fra demokratene, men ble godkjent av det republikansk-dominerte Senatet. Han begynte som justisminister den 14. februar 2005, og ble med det latinsk-amerikaneren med det høyeste vervet i USA noensinne. Den 27. august 2007 ble det kungjort at han trekker seg som justisminister.
Gonzales har vært involvert i flere kontroversielle saker, der sparkingen av flere føderale statsadvokater har vært den som har skapt størst oppstyr. Dette skapte oppstyr blant begge partier i Senatet, da det ble mistenkt at utskiftningene var politisk motiverte.


== Referanser ==


== Eksterne lenker ==
Offisielt nettsted 
(en) Alberto Gonzales – kategori av bilder, video eller lyd på Commons 
(en) Alberto Gonzales – galleri av bilder, video eller lyd på Commons 
Biografi på nettsidene til Det hvite hus
Avlytting, løgn og gallestein (Dagbladet, Magasinet, 2007)
Hemmelig e-postkonto kan felle Gonzales (Dagbladet, 2007)
USAs justisminister trekker seg (Dagbladet, 2007)
Kontradiksjon

Kontradiksjon (Fra latin contradictio, motsigelse) viser til rettsprinsippet om at alle har rett til gjøre seg kjent med beskyldninger rettet mot seg og kunne gi sin uttalelse eller versjon før skyld eller rettskraftig konklusjon kan fattes. Retten til å bli hørt omtales gjerne som kontradiksjonsprinsippet eller motsigelsesloven.


== Eksterne lenker ==
Kontradiksjon hos jusleksikon
USAs justisminister

USAs justisminister (engelsk: United States Attorney General) er et amerikansk føderalt embete og medlem av USAs regjering. Justisministeren utnevnes av presidenten med godkjenning av Senatet og er sjef for Justisdepartementet. Embetet som USAs justisminister ble opprettet av Kongressen i 1789.


== Liste over USAs justisministre ==


== Referanser ==


== Eksterne lenker ==
The United States Departement of Justice
Perlemorciklide

Perlemorciklide er en art i gruppen ciklider.
Den lever i klart, hardt vann i elver og innsjøer, vanligvis over sandbunn, men også mudder.
Temperaturen ligger mellom 18 og  28ºC, pH mellom 7,5 og 9.
Vannplanter finnes i noen områder.


== Akvaristikk ==
Perlemorcikliden bør ha rikelig med gjemmesteder i akvariet.
Den blir opptil 20 cm lang, og kan ta mindre fisk.
Fisken kan bli noe aggressiv under lek.


== Eksterne lenker ==
(en) Perlemorciklide – oversikt og omtale av artene i WORMS-databasen 
(en) Perlemorciklide i Encyclopedia of Life 
(en) Perlemorciklide i Global Biodiversity Information Facility 
(en) Perlemorciklide hos FishBase 
(en) Perlemorciklide hos ITIS 
(en) Perlemorciklide hos NCBI 
(en) Kategori:Herichthys carpintis – bilder, video eller lyd på Wikimedia Commons 
(en) Herichthys carpintis – galleri av bilder, video eller lyd på Wikimedia Commons 
(en) Herichthys carpintis (Jordan & Snyder, 1899) Lowland cichlid - FishBase
DB type 120

DB type 120 er et elektrisk lokomotiv levert til Deutsche Bundesbahn (DB) i en prøveserie på fem lok i 1979–1980 og en større serie på 60 lok i 1987–1989. Lokomotivet har fire aksler og er utstyrt med asynkronmotorer. Lokomotivtypen brukes primært i persontog.
De fem lokene i prøveserien (120.0) var ment som prototype for en standardlokserie, som vil si at de ble bygget av flere forskjellige fabrikker. Den elektriske utrustningen ble på alle lokene levert av Brown, Boveri & Cie. (BBC), mens lokkassene ble levert av Henschel (001 og 004), Krauss-Maffei (002) og Krupp (003 og 005). 28. april 1989 ble prøvelokene omdøpt til type 752 og gikk etter det kun i arbeidstog. De har senere blitt omdøpt tilbake og flere av dem har etter hvert havnet på museum. De norske El 17-lokene er basert på denne lokomotivtypen, men er lettere, kortere og svakere.
19. november 1984 bestilte DB en serieleveranse (120.1) på 36 lok med en opsjon på ytterligere 24 lok. Alle 60 lokene ble levert mellom 1987 og 1989. På serieleveransen ble den elektriske utrustningen også levert av AEG og Siemens. Sammenstillingene Krauss-Maffei/Siemens, Krupp/AEG og Henschel/BBC leverte omtrent en tredel av lokene hver. Lokene ble i 1994 med over i Deutsche Bahn og er fortsatt i trafikk.


== Referanser ==


== Eksterne lenker ==
120 (Tyskland) – Jernbane.net
Type 3 (personvogn)

Type 3 er betegnelsen på en generasjon personvogner i stål bygget for NSB fra 1962. Vognene har en lengde på 23,5 meter over bufferne og ble levert for største hastighet 120 km/t.


== Historikk ==
Vogntypen utgjorde ryggraden i NSBs personvognpark fra 1960-tallet og i over 30 år framover, og til 2014 ble de fortsatt brukt på Østfoldbanen og Bergensbanen.
Pr. 2017 benyttes vogner type 3 på følgende strekninger:

Flåmsbana Myrdal-Flåm (vogntyper B3-2, B3-4, B3-5 og BF3-3), hvor de trekkes av lok av type El 18.Inntil 2014 var vognene i bruk på følgende strekninger:

Østfoldbanen Oslo-Halden (vogntyper B3-6 og AB3), de siste årene bare i rushtidene.
Bergensbanen Oslo-Bergen (vogntyper B3-7, AB3-2 og CB1)


== Varianter ==
Vogntyper merket med gul farge er fortsatt i bruk pr. 2015.


== Referanser ==


== Litteratur ==
Sando, Svein, red. (2008). Norske lok og motorvogner 1.1.2008. NJK Forskningsavdelingen. ISBN 978-82-90286-31-1. 


== Eksterne lenker ==
Stålvogner serie 3 – Jernbane.net
Type 5 (personvogn)

Type 5 er betegnelsen på en generasjon personvogner levert til NSB. I alt 92 vogner ble bygget ved Strømmens Værksted i perioden 1977-81. To vogner litra A3, 7 litra BF13, 20 litra BF14 og 63 litra B5. I tillegg ble tre BF13-vogner bygget om fra eldre vogntyper.
56 type 5-vogner undergikk i 2010 et oppgraderingsprosjekt i Ungarn. Oppgraderingen omfatter blant annet nye boggier, ny innredning, nytt lys- og klimaanlegg.

Per oktober 2020 er samtlige gjenværende trafikkvogner fordelt mellom SJ Norge og GoAhead Nordic. Vogner type 5 brukes på følgende strekninger:

Alle lokomotivtrukne tog på Dovrebanen Oslo-Trondheim og Nordlandsbanen Trondheim-Bodø (vogntyper B5-3, B5-5, A5-1, BC5-3 og FR5-1)
Sørlandsbanen: Ett daglig togpar pluss nattog.De første vognene oppgradert i Ungarn (B5-3, A5-1, BC5-3 og FR5-1) ble satt i drift på Vestfoldbanen 20.06.2011.
Tog med vogner type 5 trekkes av lok type El 18 på Dovrebanen og Sørlandsbanen, og Di 4 på Nordlandsbanen.


== Varianter ==
Vogntyper merket med gul farge er fortsatt i bruk pr. 2015.


== Eksterne lenker ==
Stålvogner serie 5 – Jernbane.net
NSB.no - Om våre tog
Tønsbergs Blad - Bilder av vogner oppusset i 2011
Tønsbergs Blad – NSB pimper tog
Burlington Northern Railroad

Burlington Northern Railroad (forkortet BN) var et amerikansk jernbaneselskap som eksisterte mellom 1970 og 1995. Det ble dannet ved at fire store jernbaneselskaper i Nord-Amerika slo seg sammen. Disse var Great Northern Railway, Northern Pacific Railway, Chicago, Burlington & Quincy Railroad og Spokane, Portland & Seattle Railway. Fargeskjemaet det nye selskapet brukte på sine lokomotiver var grønt med sort tak og hvit merking.
Selskapet slo seg i 1995 sammen med Atchison, Topeka & Santa Fe Railway og dannet Burlington Northern & Santa Fe Railway (forkortet BNSF Railway i 2005).


== Bildegalleri ==

		
		


== Kilder ==
BNSF: History of BNSF Besøkt 29. mars 2015
Heckler & Koch G36

Heckler & Koch G36 er et automatgevær fra den tyske våpenprodusenten Heckler & Koch. G36 kommer i flere varianter; G36C (for Compact, brukes blant annet av utvalgte avdelinger i den norske hæren), G36K (K for karabin, en mer kompakt versjon av G36), G36KV (KV- Kort Versjon, ble vurdert kjøpt av det norske forsvaret som erstatter for AG3).


== Historie ==
Heckler & Koch G36 ble utviklet allerede i 1990, da under navnet HK-50. Bakgrunnen for prosjektet var at den tyske hæren (Bundeswehr), ønsket å erstatte sine G3 (samme som norske AG3) med et mer moderne våpen i kaliber 5,56 x 45 mm NATO. Derfor satte de den kjente tyske våpenprodusenten Heckler & Koch til å produsere et nytt og moderne automatgevær både for den tyske hæren og for eksport. Det nye automatgeværet skulle være fleksibelt, billig og ekstremt robust. Heckler & Koch oppfylte kravsspesifikasjonen fra den tyske hæren fullt ut med G36. G36 ble adoptert av den tyske hæren i 1995 og i 1999 kjøpte det spanske forsvaret eksport-versjonen av G36, G36E. 
Kystjegerkommandoen kjøpte inn G36 på begynnelsen av 2000-tallet, og våpenet ble også brukt av Telemark bataljon i utenlandsoppdrag.  Da Forsvaret skulle erstatte AG3 var G36KV en av kandidatene. G36KV er en kortere versjon av G36, med en skinne for siktemidler i stedet for det optiske siktet i bærehåndtaket.
Isteden valgte det norske forsvaret HK416, som har formen til M4 og mekanikken til G36. HK 416 er sånn sett en viderutvikling av G36.


== Teknisk informasjon ==
G36 er et konvensjonelt gassoperert automatgevær med en selektiv skuddtakt (helautomatisk eller halvautomatisk). Den er produsert i moderne lettvektsmaterialer og gjør god bruk av den mest avanserte teknologien i dagens våpenindustri. Både glidekassen og mange andre utvendige deler av G36 er av forsterket polymer, med stål-forsterkninger hvor det er nødvendig. 

G36 kan også påsettes en granatkaster, den har betegnelsen AG36.


== Eksterne lenker ==
(en) Offisielt nettsted 
(en) HK G36 – kategori av bilder, video eller lyd på Commons 
(en) G36 – galleri av bilder, video eller lyd på Commons 
Den offisielle siden til Heckler & Koch (engelsk, tysk)
Bimbel.de: G36 (tysk)
Absolute Hits 2003

Absolute Hits 2003 er et samlealbum som inneholder flere av de største hit-låtene i musikkåret 2003. 
Albumet kom ut i 2003 ved siden av Absolute Music-serien. 


== Sporliste ==


=== CD 1 ===
Dido – «White Flag»
Kurt Nilsen – «All You Have to Offer»
Outlandish – «Aicha»
Chingy – «Right Thurr»
Elvis – «Rubberneckin'»
Blue feat. Elton John – «Sorry Seems to Be the Hardest Word»
David – «Wild At Heart»
Bertine Zetlitz – «Girl Like You»
Christina Aguilera – «Beautiful»
Sean Paul – «Get Busy»
The Rasmus – «In the Shadows»
Gareth Gates – «Anyone of Us (Stupid Mistake)»
Paperboys – «What You Need»
Justin Timberlake – «Cry Me a River»
Avril Lavigne – «I'm With You»
Folk Og Roevere – «Utadæsjælåpplevelse»
Panjabi MC – «Mundian Te Bach Ke»


=== CD 2 ===
Lene Marlin – «You Weren't There»
Robbie Williams – «Something Beautiful»
Gaute – «Chasing Rainbows»
P!nk – «Family Portrait»
The Thrills – «Big Sur»
Ephemera – «Girls Keep Secrets in the Strangest Ways»
Six – «There's a Whole Lotta Lovin'»
Anne Lingan – «Kicking You Out»
Anne Hvidsten – «Disconnection»
Coldplay – «Clocks»
Melanie C – «On the Horizon»
Westlife – «Tonight»
Ingrid Marguerite – «Everything I Need»
NG3 – «The Anthem»
Nathalie Nordnes – «Only Because»
Jack – «Star»


== Eksterne lenker ==
(en) Absolute Hits 2003 på MusicBrainz 
(en) Absolute Hits 2003 på Discogs
SIG P228

SIG P228 er en pistol fra sveitsiske Schweizerische Industrie Gesellschaft (SIG) i kaliber 9 x 19 mm Luger. 
Den er en kompakt utgave av SIG P226. Begge pistolene er basert på SIG-Sauer P220. P228 er bl.a brukt som tjenestepistol av Sveriges politi, deler av USAs forsvar (under navnet M11) og enkelte amerikanske politistyrker.
I motsetning til P226 er P228 bare tilgjengelig i 9 mm. Utvendige forskjeller er at P228 har en rundere avtrekkerbøyle og kortere pipe, glidestykke og pistolgrep. Våpenmagasinene fra P226 passer, men er lengre og stikker ut under pistolgrepet.


== Eksterne lenker ==
(en) SIG Sauer P228 – kategori av bilder, video eller lyd på Commons 
(en) SIG P228 – galleri av bilder, video eller lyd på Commons
Yochanan Vollach

Yochanan Vollach (på hebraisk יוחנן וולך; født 14. mai 1945) er en fotballspiller fra Israel som har spilt for blant annet Hapoel Haifa  og Maccabi Haifa Han begynte karrieren i Maccabi Kiryat Bialik i 1962 og avsluttet den i HKFC i 1990. 


== Klubber ==
 Maccabi Kiryat Bialik (1962-1965)
 Hapoel Haifa (1965-1977)
 Maccabi Haifa (1977-1979)
 HKFC (1985-1990)


== Referanser ==


== Eksterne lenker ==
(en) Yochanan Vollach – Transfermarkt 
(en) Yochanan Vollach – national-football-teams.com 
(en) Yochanan Vollach – WorldFootball.net 
(en) Yochanan Vollach – FootballDatabase.eu 
(en) Yochanan Vollach – PlaymakerStats.com 
(en) Yochanan Vollach – Israels fotballforbund 
(en) Yochanan Vollach – FBref
Sam Simon

Sam Simon (født 6. juni 1955 i Los Angeles, død 8. mars 2015 i Pacific Palisades) var en amerikansk tv-produsent og manusforfatter best kjent som en av de opprinnelige skaperne av Simpsons, sammen med Matt Groening og James L. Brooks. Han er også skaperen av mange Simpsons-figurer inkludert Jacqueline Bouvier.
Han har også jobbet med Taxi , Cheers, The Tracey Ullman Show, og The Drew Carey Show. Han skrev «The Bitter Half», en enkel-episodesitcom for Howard Sterns Howard 100 Show på Sirius Satellite Radio. Den ble sendt 25. oktober 2006.
Han var gift med Jennifer Tilly fra 1984 til 1991.


== Referanser ==


== Eksterne lenker ==
(en) Sam Simon på Internet Movie Database 
(sv) Sam Simon i Svensk Filmdatabas 
(fr) Sam Simon på Allociné 
(en) Sam Simon på AllMovie 
(en) Sam Simon hos The Movie Database
Den internasjonale patentavtalen

TRIPS-avtalen (Agreement on Trade-Related Aspects of Intellectual Property Rights) er en internasjonal avtale, som konvensjonsfester et minimumsvern for immaterielle rettigheter. Avtalen omfatter beskyttelse av opphavsrett, patent, varemerker, design, geografiske betegnelser, kretsmønsterrett og forretningshemmeligheter.
TRIPS ble framforhandlet i Uruguay-runden (1987-1994), som et tillegg til den tidligere GATT-avtalen (WTO-avtalen), som utgjør i dag grunnlaget for WTOs virksomhet. Avttalen ble undertegnet 15. april 1994, og ble ratifisert av Norge den 7. desember 1994. TRIPS-avtalen var et resultat av intensiv lobbying fra amerikansk side, men hadde sterk støtte fra EU, Japan og andra mektige handelsnasjoner. Alle nasjoner som ønsker bli medlemmer i WTO og få tilgang til de markedsfordeler dette innebærer, må godkjenne TRIPS.


== Kritikk ==
TRIPS prioriterer opphavsretten framfor andre menneskerettigheter og har blitt møtt hard kritikk fra framfor alt ikke-statlige organisasjoner som Attac og nasjoner i den Den tredje verden. En av de mest omdiskuterte konfliktene som har oppstått i skyggen av TRIPS er spørsmålet om tilgangen på aids-medisiner i Afrika, og ikke minst corona vaksiner i økonomisk utnytta land. 


== Eksterne lenker ==
Avtale om handelsrelaterte sider ved immaterielle rettigheter (TRIPS) på Regjeringen.no
WTO – offisiell hjemmeside
"Information Feudalism: Who Owns the Knowledge Economy?"
Naturhistorie

Naturhistorie er en fellesbetegnelse for de fagene som studerer naturen, slik som geologi, botanikk og zoologi. Betegnelsen blir dels brukt for å beskrive interessefeltene til tidligere tiders naturforskere (dvs. før midten av 1800-tallet), men også for å beskrive formålet med de naturhistoriske museene. Naturhistorie blir dermed den delen av den moderne naturvitenskapen som handler om innsamling og systematisering av objekter som planter, dyr og berggrunnsprøver. 
Begrepet naturhistoriker, i den grad det brukes i norsk, betegner tidligere tiders naturforskere som studerte disse temaene og som i de fleste tilfeller, var interessert i og kompetente innenfor alle greiner av naturhistorien. Disse tidligere tiders naturhistorikere, hadde bare unntaksvis stillinger innenfor naturhistorie: noen var teologer som Johan Ernst Gunnerus (eller forsåvidt Charles Darwin), mens andre var medisinere som Hans Christian Printz (eller Carl von Linné). I tillegg er de som ikke hadde noen særlig utdannelse innenfor disse tema i det hele, som Johan Havaas (eller Alfred Russel Wallace).
Five Pence

Five pence er en Britisk mynt verdt en tyvendedel av et Britisk pund. Mynten blir ofte kalt shilling ettersom den er verdt en tyvendedel av et pund, noe som også den gamle britiske shillingen var.
Bente Kahan

Bente Kahan (født 23. september 1958 i Oslo) er en norsk skuespiller og musiker (gitar), kjent for sin formidling av jiddisch kultur.Etter utdanning fra Tel Aviv og New York City (1981) har hun virket ved teatre i Israel såvel som ved Nationaltheatret,  Kahan etablerte Teater Dybbuk – Oslo (TDO, 1990) og har derigjennom produsert flere musikalske oppsetninger.  Videre har hun spilt klezmer med Gjertrud Økland, nederlandske Di Gijom og andre.  Hun er kunstnerisk leder for Jewish Cultural and Educational Center of the White Stork Synagogue i Wrocław (2005–), der man blant annet finner The Bente Kahan Foundation. (etablert 2006).


== Utgivelser ==
Jiddishkeit (TDO og Victoria, 1992).  Med Gjertrud Øklands Sigøynerorkester.
Farewell Cracow – yiddish songs by Mordechai Gebirtig (Lynor, 1994)
Di Gomij (1998).  Livemusikk.
 Stimmen aus Theresienstadt (TDO og Lynor, 1996).  Med dramaturg Ellen Foyn Bruun
Home – jewish songs (TDO, 2001).  Live fra Cosmopolite, med den svenske klezmer-gruppen Sabbath Hela Veckan.
Sing with us in Yiddish – presents Voja and her friends (TDO, 2005)


== Teaterroller (utvalg) ==


== Utmerkelser ==
Ordføreren i Wrocławs pris (2006)


== Referanser ==


== Eksterne lenker ==
(en) Offisielt nettsted 
(en) Bente Kahan – kategori av bilder, video eller lyd på Commons 
(en) Bente Kahan på Internet Movie Database 
(no) Bente Kahan hos Nationaltheatret 
(en) Bente Kahan hos The Movie Database 
(en) Bente Kahan på Discogs 
(en) Bente Kahan på MusicBrainz 
(en) Bente Kahan på Songkick
Foreldreansvar

Foreldreansvar er ansvar knyttet til rollen som biologiske foreldre eller adoptivforeldre har knyttet til barn i sin omsorg eller plikter og rettigheter i forhold til å utøve beslutning på vegne av sine barn. Barneloven § 30 og §§ 31–33.
Foreldreansvaret inneholder retter og plikter og er etter loven knyttet til utøvelse av omsorg til barnets beste.


== Referanser ==


== Eksterne lenker ==
Lov om barn og foreldre (barneloven)
Valdresskifer

Valdresskifer er en fyllittskifer.  Den er grå/grønn av farge.  Der er forekomster flere steder, særlig i Øystre Slidre, bl.a. med gruver i Rogne.  Det er over 50 gruver i området.  Skifer herfra har blitt brukt særlig til taktekking, heller og gravsteiner.
Skiferdrift var en omfattende industriell virksomhet i Valdres fra 1810, men uttak av skifer er kjent tilbake til 1600-tallet.  I 1893 var 100 personer sysselsatt med produksjon av skifer. Valdres Skiferbrudd ble stiftet 1899 og omkring 1910 var 150 personer ansatt. Det var stor eksport til utlandet bl.a. England, Belgia, Nederland og Italia. I mellomkrigstiden sank produksjonen av skifer, og driften ble lagt ned i 1953. Fra 1960 har Fjellhammar bruk (senere Icopal) produsert knust skifer til bestrøying av takpapp.
Skiferbruddet er i dag museum.
Clewbukten

Clewbukten (engelsk Clew Bay, irsk Cuan Mó) er en naturlig havbukt i grevskapet Mayo i Irland. Den ligger på den vestlige atlanterhavskysten av øya Irland.
Bukta inneholder de beste eksemplene i Irland på drumliner som har blitt senket i havet og danner små øyer. Ifølge tradisjonen er det en øy for hver dag i året i bukten, dette er en overdrivelse selv om det er mange øyer og skjær der. 
Man kan se ut over bukten fra Croagh Patrick, som også kaller Irlands hellige fjell. Øya Clare Island ligger midt i åpningen av bukten. Like nord for bukten ligger Achill Island, den største øye tilknyttet Irland. 
Av bebyggelse i området kan nevnes fra sørvest Louisburgh, Lecanvey, Murrisk og Westport, nord for Westport ligger Newport og vest for Newport på nordsiden av bukten Mulranny.
I Clewbukten ligger den lille øya Dorinish som er kjent fordi den ble kjøpt av John Lennon i 1967. Etter Lennons død ble øya solgt.


== Eksterne lenker ==
(en) Clew Bay – kategori av bilder, video eller lyd på Commons
Strategic Defense Initiative

Strategic Defense Initiative (SDI), på folkemunne kalt Star Wars etter de populære science fiction-filmene Star Wars, var et forslag fra USAs president Ronald Reagan. Framlegget som kom 23. mars 1983 gikk ut på å benytte forsvarsmidler på bakken og i verdensrommet for å verne USA mot ballistiske raketter med atomvåpen.
Brunntore

Brunntore er et pedagogisk fiksjonsvesen som ble brukt til å skremme barn fra å leke ved eller på brønnen. Slike vesen er ikke folketrovesener, selv om det var meningen at barna skulle tro at de fantes. Nøkken kunne brukes på samme måten.


== Referanser ==
Rødknappvikler

Rødknappvikler (Selenodes karelica) er en rødlistet sommerfuglart. Så vidt man vet  finnes den bare et par steder i Norge, i skrenten ved Kjevik lufthavn i Kristiansand og i nærheten av Arendal. Det er også et gammelt funn fra Ringebu i Oppland. I Sverige finnes den spredt fra Skåne til Västergötland.


== Utseende ==
En liten til middelsstor (vingespenn 12-14 millimeter), noe mørk, spraglete vikler. Forvingen er avrundet og spraglet i brunt, svart, gult og hvitt, midt i vingen er det et diffust, bredt, mørkere tverrbånd. Bakvingen er gråbrun.


== Habitat ==
Denne vikleren lever på rødknapp (Knautia arvensis) og biotopen er blomsterrike tørrenger og bakker. Larven lever i juni i rotstokk og stilk av rødknapp. 


== Utbredelse ==
Arten er utbredt i Europa, bortsett fra de vestligste og nordligste delene.


== Sjelden i Norge ==
For å kunne gjennomføre utbyggingen av Kjevik lufthavn er det blitt vurdert å flytte hele lokaliteten til et annet sted. Men å flytte et helt habitat for en art er omtrent umulig og blir omtalt som «meningsløst og utopisk». Det involverer topografi, fuktighet, jordsmonn, eksposisjon i forhold til sola. I tillegg må plantevekst gjenskapes. Alt dette må skje uten at arten dør ut mens det pågår.


== Rødlistevurdering ==
Rødknappvikler lever på rødknapp (Svensson 2006). Biotopen er blomsterrike tørrenger og bakker. Det foreligger et gammelt funn fra Ringebu i Oppland. I nyere tid er den tatt flere steder i Oppland og også langs kysten av Sørlandet. Funn foreligger fra Lindesnes og Kristiansand i Agder, fra et par lokaliteter på Tromøya ved Arendal i Agder, og fra Nord-Fron, Gausdal, Ringsaker og Nordre Land i Oppland. Tørrenger og tørrbakker er biotoper under sterkt press fra flere hold, og forekomstene trues av gjengroing og oppdyrking, muligens også granplanting. Lokaliteten i Kristiansand er konkret truet av videre utbygging av Kristiansand Lufthavn. Påvirkningene av habitatet gjør at de små og spredte forekomstene reduseres og fragmenteres ytterligere. Arten rødlistes som sterkt truet EN.


== Referanser ==


== Eksterne lenker ==
(en) rødknappvikler i Encyclopedia of Life 
(en) rødknappvikler i Global Biodiversity Information Facility 
(no) rødknappvikler hos Artsdatabanken 
(sv) rødknappvikler hos Dyntaxa 
(en) rødknappvikler hos Fauna Europaea 
(en) rødknappvikler hos NCBI 
(en) Kategori:Selenodes karelicus – bilder, video eller lyd på Wikimedia Commons 
Svenska fjärilar – Selenodes karelica
Fauna Europaea, utbredelsesdatabase for europeiske dyr: [1]
Informasjon om rødknappvikler på Norsk rødliste for arter Besøkt 18. desember 2017
Rødlistevurdering (2010) for rødknappvikler